พระบิณฑ์ เล่านาทีช่วยชีวิตยาย ถูกลูกสาวแท้ๆ ตบตี หน้าผากแตก
หลังจากที่ บิณฑ์ บรรลือฤทธิ์ บวชถวายเป็นพระราชกุศล ในหลวง รัชกาลที่ 9 ที่วัดบางแวก ล่าสุด พระบิณฑ์ ยังคงเดินหน้าช่วยเหลือชาวบ้านที่ได้รับความเดือดร้อนอย่างต่อเนื่อง โดยได้โพสต์ข้อความผ่านแฟนเพจเฟซบุ๊ก บิณฑ์ บรรลือฤทธิ์ เล่าเรื่องราว ขณะช่วยเหลือหญิงชราคนหนึ่ง ที่ถูกลูกสาวแท้ๆ ทำร้ายร่างกาย ระบุข้อความว่า,ทำไมถึงทำกับแม่ได้ขนาดนี้ เจริญพรญาติโยม เมื่อเช้าวานนี่หลวงพี่ออกบิณฑบาต ก็มีญาติ โยมบอกให้หลวงพี่ไปช่วยคนแก่หน่อยเถอะ ไม่มีใครกล้ายุ่ง,หลวงพี่ก็ถามโยมว่า คนแก่เป็นอะไร โยมบอกว่า ถูกลูกสาวแท้ๆ ทำร้ายร่างกายเป็นประจำ ทั้งตบ ทั้งตี กลัวว่ายายจะตายเสียก่อน ชาวบ้านแถวนี้ก็ไม่รู้จะไปช่วยยังไง ไปยุ่งเขาก็ด่าเสียๆ หายๆ หลวงพี่ก็บอกโยมว่า ขอให้หลวงพี่ฉันท์เช้าเสร็จก่อน แล้วจะไปตรวจสอบดูให้,เมื่อหลวงพี่ฉันท์เสร็จหลวงพี่ก็เข้าไป ดูบ้านที่ญาติโยมบอก ก็เคาะประตูอยู่นาน จนมีโยมมาเปิดประตูให้ พอประตูเปิดก็ได้กลิ่นทั้งฉี่แมวกลิ่นอับกลิ่นสิ่งปฏิกูลจำทำให้ต้องหยุดนิดนึงแล้วพี่ก็เห็นหญิงแก่คนนึงนอนขดตัวอยู่ใต้แคร่ เนื้อตัวมีแต่รอยช้ำ หน้าผากมีรอยแผลยาวประมาณ 2 นิ้ว ลึกประมาน 1 เซ็นติเมตร แต่แผลเริ่มแห้ง แต่ไม่มีการเย็บ ถ้าบาดแผลแบบนี้ต้องได้รับการเย็บแต่นี้ไม่มีการรักษา,หลวงพี่ถามกับผู้หญิงที่อยู่ด้วยว่ายายเป็นอะไร หญิงคนนั้นบอกว่ายายล้มใส่ตู้ แล้วขอบตายายทำไมเขียว เขาตอบว่ามันก็โดนตู้เหมือนกัน ยายไม่พูดอะไรสักคำ เหมือนกลัวอะไรบางอย่าง หลวงพี่ดูบาดแผล แล้วก็บอกกับโยมผู้หญิงว่า ยายต้องไปทำแผลที่โรงพยาบาลเพราะแผลอาจจะติดเชื้อได้ แล้วผู้หญิงคนนั้นก็ถามว่า แม่จะไปทำแผลรึเปล่า ทำให้หลวงพี่ทราบว่า โยมคนนี้เป็นลูกสาวยายที่ทำร้ายแม่ เมื่อสาวถามเสียงค่อนข้างดุ ยายก็ยกมือไหว้หลวงพี่ บอกว่าไม่เป็นไรเจ้าค่ะ ฉันไม่เจ็บอะไร หลวงพี่ก็เลยบอกว่า ไม่ได้ จะไม่เจ็บอะไรก็ต้องไปโรงพยาบาลเกรงว่าแผลจะติดเชื้อ หลวงพี่พูดอยู่สักพัก ทางลูกสาวก็ให้แม่ไปโรงพยาบาล หลวงพี่จึงเรียกรถพยาบาลของมูลนิธิร่วมกตัญญูพายายไปส่งที่โรงพยาบาล,ระหว่างออกมาจากบ้านหลวงพี่ได้ถามความเป็นจริง ยายก็กลัว ไม่กล้าเล่าความจริง เพราะกลัวกลับไปบ้านต้องโดนตีอีกแน่ๆ หลวงพี่ก็เลยบอกยายว่า เขาจะไม่ได้ทำร้ายยายอีกแล้ว เพราะหลวงพี่จะเอายายไปดูแลเอง ยายดีใจยกมือไหว้ท่วมหัว แล้วก็เล่าให้ฟังทุกอย่างว่า โดนลูกตีมาตลอด ทั้งตบ ทั้งตี เมื่อ 2 วันที่แล้ว ก็ตบยายอย่างแรงจนหน้าผากยายแตกตาบวมคล้ำ ยายก็ได้แต่อดทนไม่รู้ทำยังไง พูดอะไรเขาก็ตบ ยายมีลูกคนเดียวก็คือเขา ยายบอกถ้ายายหลับไป เขาต้องเอายายตายแน่เลย,หลวงพี่บอกว่าไม่ต้องกลับไปอีกแล้วนะ หลวงพี่จะเอายายไปดูแลเอง ที่ศูนย์มุฑิตา ที่หลวงพี่ดูแลอยู่ 10 กว่าคน ยายจะได้ไม่เหงา แล้วจะไม่ถูกใครทำร้ายอีก ตอนนี้ยายอยู่ในความดูแลของหลวงพี่แล้วนะ โยมสบายใจได้ คนเราก็นะ ทำไปได้ แม่บังเกิดเกล้าแท้ๆ บาปกรรมจริงๆ,ขอเจริญพรนะโยม หลวงพี่ขอขอบคุณ คุณโยม ดา อินโดฟิน ที่มาทำบุญกับหลวงพี่ 100,000 บาท ขอ อนุโมทนาบุญในครั้งนี้ด้วยนะโยม สาธุ,ขณะที่ก่อนหน้านี้ นักร้องสาวเสียงดี ดา เอ็นโดฟิน ก็ได้โพสต์อินสตาแกรมส่วนตัว ว่าได้ร่วมทำบุญบริจาคเงิน ระบุว่า วันนี้ได้รวบรวมเงินบริจาคส่วนหนึ่งจากงานวันเกิด ตั้งแต่ปีที่แล้วจนถึงปัจจุบัน รวมถึงเงินที่เคยได้ทิปมาบ้าง นำมาส่งต่อประโยชน์และความสุขแด่ หลวงพี่บิณฑ์ (หลวงพี่เพิ่งบวชได้เพียง 4 วัน ) อาสาสมัครมูลนิธิร่วมกตัญญู คิดว่าเงินจำนวนนี้คงมีคุณค่าต่อเพื่อนมนุษย์ด้วยกันไม่มากก็น้อย ดาเองติดตามการทำงานเพื่อสาธารณกุศล ของหลวงพี่บิณฑ์และทีมอาสามานานแล้วค่ะ จึงถือโอกาสนี้เป็นการทำบุญ และทำความดีถวายพ่อหลวงค่ะ อย่าลืมแบ่งปันความสุขกันคนละเล็กคนละน้อยนะคะ เป็นคนดีเพื่อในหลวง ทำดีไปเรื่อยๆนั้นแหละ ความดีเท่านั้นที่คงทน,
								,
							
พระบิณฑ์ บรรลือฤทธิ์ โพสต์เฟซบุ๊ก เล่าเรื่องราว ขณะช่วยเหลือหญิงชราคนหนึ่ง ที่ถูกลูกสาวแท้ๆ ทำร้ายร่างกาย
บิณฑ์ บรรลือฤทธิ์,บิณฑ์,พระบิณฑ์,เฟซบุ๊ก,ช่วยเหลือ,ยาย,ทำร้ายร่างกาย,ตบตี,หน้าผาแตก,สายตรวจโซเชียล,โซเชียล,ไทยรัฐ,ไทยรัฐออนไลน์,Thairath